《石头城》
宋代·马之纯

几年闻说石头城，初谓坚牢似削成。
只是一拳如卓望，初非四面有楼棚。
依山最好防车骑，举眼保防矙贼营。
为问区区徒自守，何如席卷向宸京。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。